**POSTOPEK PRIJAVE TEME**

Doktorski študent za pridobitev doktorata po dogovoru z mentorjem prijavi temo doktorske disertacije na posebnem obrazcu (priloga 1), ki je sestavni del Pravilnika.

Prijavo teme doktorske disertacije s prilogami odda v referat fakultete v elektronski in pisni obliki:

* *prijava teme doktorske disertacije s soglasjem mentorja/somentorja (obrazec),*
* *dispozicija doktorske disertacije, pripravljena v skladu s četrtim in petim odstavkom 18. člena Pravilnika o doktorskem študiju na UM - predloga do dispozicije:*

[*https://www.fkkt.um.si/wp-content/uploads/2025/01/Predloga-dispozicije-teme-doktorske-disertacije-UM.docx*](https://www.fkkt.um.si/wp-content/uploads/2025/01/Predloga-dispozicije-teme-doktorske-disertacije-UM.docx)

* *bibliografija iz sistema Cobiss,*
* *mentorjevo/somentorjevo strokovno mnenje o predlagani dispoziciji, ki vključuje predlog za zunanjega ocenjevalca (Priloga 2 – obrazec),*
* *predlog, da mentor/somentor izpolnjuje-ta pogoje, določene v 10. členu tega Pravilnika – obrazec (na UM je posameznik hkrati lahko mentor največ 5 študentom za pridobitev doktorata znanosti – štejejo se potrjene teme na UM),*
* *utemeljitev znanstvene aktivnosti mentorja/somentorja in zunanjega strokovnjaka (obrazec),*
* *če se predlaga somentor, utemeljitev vloge mentorja in somentorja pri doktorskem delu študenta.*

**NAVODILA PRED ZAGOVOROM DOKTORSKE DISERTACIJE**

Doktorski študent mora najpozneje v štirih letih od dneva, ko je bila na Senatu UM potrjena njegova tema doktorske disertacije, v pristojnem referatu oddati:

* *izdelano doktorsko disertacijo (spiralno vezano),*
* *poročilo o preverjanju podobnosti z drugimi deli (Plagiate),*
* *podpisano izjavo mentorja/somentorja o ustreznosti doktorske disertacije (obrazec - priloga 6),*
* *vsaj eno objavo iz doktorskega dela, pri katerem je prvi avtor. Za relavantno objavo štejejo znanstveni članki v revijah s faktorjem vpliva JCR, ki po vrednosti faktorja vpliva sodijo v zgornje tri četrtine kakovosti in ima do zagovora sprejeto še drugo delo s področja disertacije. Vsaj ena od minimalno dveh objav mora biti izvirni znanstveni članek, pri katerem je kandidat prvi avtor.*

Če doktorski študent disertacije ne odda v roku, se izda sklep o zaustavitvi postopka (šteje se, da je odstopil od teme) oz. lahko iz opravičljivih razlogov na Senat naslovi prošnjo za podaljšanje roka, in sicer za največ eno leto.

**Senat članice** na predlog pristojne komisije in podlagi mnenja mentorja imenuje komisijo za predhodno oceno doktorske disertacije.

V roku 30 dni po prejetju dopolnjene/popravljene doktorske disertacije ali v roku treh mesecev od imenovanja ocenjevalcev, če le-ti niso zahtevali dopolnitev/popravkov doktorskega dela, ocenjevalci podajo ločena samostojna in neodvisna končna pisna mnenja o doktorski disertaciji**.**

Senat članice potrdi doktorsko disertacijo in na isti seji imenuje komisijo za zagovor doktorske disertacije.

**Zagovor doktorske disertacije** se mora opraviti praviloma v roku enega meseca, najpozneje pa v dveh mesecih od dneva, ko je bil na podlagi pozitivne ocene disertacije odobren njen zagovor.

**Doktorand k zagovoru pristopi** s predstavitvijo na USB ključku, predstavitev traja največ 45 minut.

Doktorand je dolžan najkasneje v roku 14 dni po uspešnem zagovoru v pristojni referat oddati zadostno število izvodov doktorske disertacije (odvisno od članov komisije) ter doktorsko disertacijo objaviti v DKUM.

Doktorand hkrati odda tudi izjavo o avtorstvu in istovetnosti tiskane in elektronske oblike doktorske disertacije (natisne iz DKUM) in izjavo o objavi osebnih podatkov (priloga 4), s katero potrjuje, da je zaključno delo rezultat njegovega samostojnega znanstvenoraziskovalnega dela. Doktorand obe izjavi natisne in podpiše in vstavi v tiskan in elektronski izvod disertacije.

Doktorand mora **pred zagovorom izpolniti Anketo o zadovoljstvu s študijem na UM (** Aips– seznam obveznosti – ankete).

Po izpolnitvi vseh obveznosti doktorand prejme potrdilo o doktoriranju.